ക്രുനാല് മോശം ഫോം രൂക്ഷ വിമര്ശനവുമായി ആരാധകര് ഷാര്ജ: ഐപിഎല് പതിനാലാം സീസണില് മോശം ഫോം തുടരുന്ന മുംബൈ ഇന്ത്യന്സ് ഓള്റൗണ്ടര് ക്രുനാല് പാണ്ഡ്യക്ക് ആരാധകരുടെ വിമര്ശനം. ഡല്ഹി ക്യാപിറ്റല്സിന് എതിരായ മത്സരത്തിലും മോശം പ്രകടനം തുടര്ന്നതോടെയാണ് ക്രുനാലിനെതിരെ ആരാധകര് തിരിഞ്ഞത്. 15 പന്തില് 13 റണ്സുമായി പുറത്താകാതെ നിന്ന താരം 2.1 ഓവറില് 18 റണ്സ് വിട്ടുകൊടുത്ത് ഒരു വിക്കറ്റ് മാത്രമാണ് മത്സരത്തില് നേടിയത്. ഈ സീസണില് വിമര്ശകരെ ക്ഷണിച്ചുവരുന്ന പ്രകടനമാണ് ക്രുനാല് പാണ്ഡ്യ തുടരുന്നത്. 12 മത്സരങ്ങളില് 14.88 ശരാശരിയില് 134 റണ്സ് മാത്രമാണ് സമ്ബാദ്യം. 7.74 ഇക്കോണമി വിട്ടുകൊടുത്തപ്പോള് നാല് വിക്കറ്റ് മാത്രമേ നേടിയുള്ളൂ. അവസാന മത്സരത്തില് ജയിക്കാന് ഡല്ഹിക്ക് നാല് റണ്സ് വേണ്ടപ്പോള് അവസാന ഓവറിലെ ആദ്യ പന്തില് തന്നെ സിക്സര് വഴങ്ങുകയും ചെയ്തു താരം.The post ക്രുനാല് മോശം ഫോം രൂക്ഷ വിമര്ശനവുമായി ആരാധകര് first appeared on MalayalamExpressOnline.